Document ID: /roh_data/filtered/fineweb-2-filterrobots_roh.jsonl.gz/51144

Maraton da skis engiadinais - Radio maraton – live da l'Engiadina
Ils 12 da mars 2023 emetta RTR a partir da las 08:00 – 12:00 directamain dal 53avel Maraton da skis engiadinais. RTR accumpogna la cursa da passlung e porscha impressiuns ed istorgias dal start la damaun a Malögia enfin l’arrivada a S-chanf.
Cun il focus sin ils curriders e las curridras porta RTR era quest onn il pli grond event da sport dal Grischun tar il public a chasa. Da las preparaziuns, sur il culp da partenza enfin als resultats. Tge capita sin e dasper la loipa durant la cursa gist il mument? Tut quai ed anc dapli datti d’udir cun il «radio maraton» live tranter las 08:00 e las 12:00 al Radio RTR.